Kommissionens forordning (EF) nr. 2076/2002

af 20. november 2002

om forlængelse af den periode, der er angivet i artikel 8, stk. 2, i Rådets direktiv 91/414/EØF, og om afvisning af optagelse af visse aktive stoffer i bilag I til dette direktiv og tilbagetrækning af godkendelser af plantebeskyttelsesmidler, der indeholder disse stoffer

(EØS-relevant tekst)

KOMMISSIONEN FOR DE EUROPÆISKE FÆLLESSKABER HAR -

under henvisning til traktaten om oprettelse af Det Europæiske Fællesskab,

under henvisning til Rådets direktiv 91/414/EØF af 15. juli 1991 om markedsføring af plantebeskyttelsesmidler(1), senest ændret ved Kommissionens direktiv 2002/81/EF(2), særlig artikel 8, stk. 2,

under henvisning til Kommissionens forordning (EF) nr. 451/2000 af 28. februar 2000 om de nærmere bestemmelser for iværksættelsen af anden og tredje fase af det arbejdsprogram, der er omhandlet i artikel 8, stk. 2, i direktiv 91/414/EØF(3), ændret ved forordning (EF) nr. 1490/2002(4), særlig artikel 6, stk. 7, og artikel 11, stk. 2, og

ud fra følgende betragtninger:

(1) Ifølge artikel 8, stk. 2, i direktiv 91/414/EØF kan en medlemsstat i en periode på 12 år fra datoen for meddelelsen af dette direktiv tillade markedsføring af plantebeskyttelsesmidler, som indeholder aktive stoffer, der ikke er angivet i bilag I, og som allerede var på markedet to år efter meddelelsesdatoen, medmindre der er truffet beslutning om ikke at optage et givet stof i bilag I.

(2) I Kommissionens forordning (EØF) nr. 3600/92(5), senest ændret ved forordning (EF) nr. 2266/2000(6), forordning (EF) nr. 451/2000 og forordning (EF) nr. 1490/2002 er der fastsat nærmere bestemmelser for iværksættelsen af første, anden og tredje fase af det arbejdsprogram, der er omhandlet i artikel 8, stk. 2, i direktiv 91/414/EØF. Dette program er stadig i gang, og det har endnu ikke været muligt at afslutte beslutningstagningen for en række aktive stoffers vedkommende. Meddelelsesproceduren for de aktive stoffer, der er omhandlet i forordning (EF) nr. 1112/2002(7), er heller ikke afsluttet, og anvendelsesperioden for visse af disse aktive stoffer vil derfor også skulle forlænges.

(3) Kommissionen fremlagde sin situationsrapport den 26. juli 2001(8). Den konkluderede, at der ikke var gjort så store fremskridt som oprindeligt forventet, og at fristen derfor burde forlænges for de stoffer, som stadig er under vurdering, eller for hvis vedkommende industrien har forpligtet sig til yderligere forberedelse af de nødvendige dossierer inden for de fastsatte frister.

(4) For de aktive stoffer, der er omfattet af første fase, vil Kommissionen sørge for, at flest mulige afgørelser træffes inden juli 2003, idet den dog erkender, at der ikke kan træffes afgørelse om en række aktive stoffer inden 2005. Der er behov for mere tid til at evaluere de yderligere data, der kræves af Kommissionen, før det kan besluttes, om disse aktive stoffer opfylder sikkerhedskravene i direktiv 91/414/EØF, og Kommissionen vil sikre, at forlængelsen af fristen bliver så kort som muligt.

(5) Aktive stoffer, for hvilke der ikke er meddelt nogen forpligtelse til yderligere forberedelse af den nødvendige dossier, bør ikke optages i bilag I til direktiv 91/414/EØF, og medlemsstaterne bør trække alle godkendelser af plantebeskyttelsesmidler, som indeholder sådanne aktive stoffer, tilbage.

(6) Når det gælder anvendelser, for hvis vedkommende der er forelagt yderligere teknisk bevis for, at der er et væsentligt behov for fortsat anvendelse af det aktive stof, og at der ikke findes noget effektivt alternativ, bør der indføres midlertidige foranstaltninger, som gør det muligt at udvikle alternativer. For en række anvendelser er sådanne oplysninger blevet forelagt og evalueret af Kommissionen sammen med eksperter fra medlemsstaterne. Der bør kun indrømmes undtagelser i tilfælde, hvor det forekommer berettiget og risikofrit, og udelukkende i forbindelse med skadegørere, for hvilke der ikke findes effektive alternativer.

(7) De i denne forordning fastsatte foranstaltninger er i overensstemmelse med udtalelse fra Den Stående Komité for Fødevarekæden og Dyresundhed -

UDSTEDT FØLGENDE FORORDNING:

Artikel 1

Den periode på 12 år, der er nævnt i artikel 8, stk. 2, i direktiv 91/414/EØF, forlænges til den 31. december 2005 for aktive stoffer, der vurderes under forordning (EØF) nr. 3600/92, og for anden fase under forordning (EF) nr. 451/2000 samt til den 31. december 2008 for aktive stoffer, som vurderes under forordning (EF) nr. 1490/2002, medmindre der inden denne dato er truffet eller træffes en beslutning om at optage eller ikke at optage det aktive stof i bilag I til direktiv 91/414/EØF. I disse perioder kan medlemsstaterne fortsat give tilladelse eller fornyet tilladelse til markedsføring af plantebeskyttelsesmidler, der indeholder de ovennævnte aktive stoffer, jf. artikel 8, stk. 2, i direktiv 91/414/EØF.

Artikel 2

1. De aktive stoffer, der er opført i bilag I til denne forordning, optages ikke som aktive stoffer i bilag I til direktiv 91/414/EØF.

2. Medlemsstaterne sørger for, at godkendelser af plantebeskyttelsesmidler, som indeholder de aktive stoffer, der er opført i bilag I til denne forordning, trækkes tilbage senest den 25. juli 2003, jf. dog stk. 3.

3. Når det gælder et stof, som er anført i kolonne A i bilag II, kan en medlemsstat, som er anført i kolonne B i nævnte bilag i forbindelse med dette stof, opretholde godkendelser af plantebeskyttelsesmidler, som indeholder dette stof, til de anvendelser, der er anført i kolonne C, indtil den 30. juni 2007 under forudsætning af, at den:

a) sikrer sig, at fortsat anvendelse kun accepteres, hvis den ikke har nogen skadelig indvirkning på menneskers eller dyrs sundhed og ingen uacceptabel indflydelse på miljøet

b) sikrer sig, at plantebeskyttelsesmidler, der stadig er på markedet efter den 31. december 2003, forsynes med nye etiketter, hvoraf de skærpede anvendelsesbetingelser fremgår

c) træffer alle relevante foranstaltninger til at reducere eventuelle risici

d) sørger for, at der seriøst søges udviklet alternativer til disse anvendelser.

Den pågældende medlemsstat underretter senest den 31. december 2004 Kommissionen om anvendelsen af dette stykke, herunder navnlig om foranstaltninger, der træffes i henhold til litra a) til d).

Artikel 3

Eventuelle frister, som medlemsstaterne indrømmer i henhold til artikel 4, stk. 6, i direktiv 91/414/EØF, skal være så korte som muligt. De må:

a) for de anvendelser, for hvilke godkendelserne skal være trukket tilbage senest den 25. juli 2003, ikke udløbe efter den 31. december 2003, med undtagelse af det begrænsede antal væsentlige anvendelsesformål, der er omhandlet i bilag II, og for hvilke godkendelsen efter artikel 2, stk. 3, kan opretholdes i visse medlemsstater, og

b) for de anvendelser, for hvilke godkendelsen skal være trukket tilbage senest den 30. juni 2007, ikke udløbe efter den 31. december 2007.

Artikel 4

Denne forordning træder i kraft på syvendedagen efter offentliggørelsen i De Europæiske Fællesskabers Tidende.

Denne forordning er bindende i alle enkeltheder og gælder umiddelbart i hver medlemsstat.

Udfærdiget i Bruxelles, den 20. november 2002.

På Kommissionens vegne

David Byrne

Medlem af Kommissionen

(1) EFT L 230 af 19.8.1991, s. 1.

(2) EFT L 276 af 12.10.2002, s. 28.

(3) EFT L 55 af 29.2.2000, s. 25.

(4) EFT L 224 af 21.8.2002, s. 23.

(5) EFT L 366 af 15.12.1992, s. 10.

(6) EFT L 259 af 13.10.2000, s. 27.

(7) EFT L 168 af 27.6.2002, s. 14.

(8) KOM(2001) 444 endelig.

BILAG I

Liste over aktive stoffer, der ikke er optaget som aktive stoffer i bilag I til direktiv 91/414/EØF

1,2-Dichlorpropan

1,3-Dichlorpropen (cis)

1,3-Diphenylurea

2-(dithiocyanomethylthio)-benzothiazol

2,3,6-TBA

2,4,5-T

2-Aminobutan (sec-butylamin)

2-Benzyl-4-chlorphenol

4-CPA (4-chlorphenoxyeddikesyre) = PCPA)

4-t-Pentylphenol

Acifluorfen

Aldimorph

Alkyltrimethylammoniumchlorid

Alkyltrimethylbenzylammoniumchlorid

Allethrin

Alloxydim

Allylalkohol

Ametryn

Ampropylofos

Ancymidol

Anilazin

Anthracenolie

Azaconazol

Azamethiphos

Aziprotryn

Barban

Bariumfluosilicat

Bariumpolysulfid

Benazolin

Bendiocarb

Benfuresat

Benodanil

Bensulid

Bensultap

Bentaluron

Benzalkoniumchlorid

Benzoximat

Benzoylprop

Benzthiazuron

Bioallethrin

Bioresmethrin

Bitumen

Brandol (hydroxinonyl-2,6-dinitrobenzen)

Bromacil

Bromocyclen

Bromofenoxim

Bromophos

Bromophos-ethyl

Bromopropylat

Bronopol

Butachlor

Butocarboxim

Butoxycarboxim

Butylat

Calciumcarbonat (kridt)

Calciumhydroxid (læsket kalk)

Calciumoxid (brændt kalk)

Kuldisulfid

Carbophenothion

Cartap

Cetrimid

Chinomethionat (quinomethionat)

Chlomethoxyfen

Kloralbisacylal

Kloralsemiacetal

Chloramben

Chlorbromuron

Chlorbufam

Chloretazat

Chlorfenprop

Chlorfenson (chlorfenizon)

Chlorfenvinphos

Chlorfluazuron

Chlormephos

Chlorobenzilat

Chloropropylat

Chloroxuron

Chlorphoniumchlorid

Chlorthiamid

Chlorthiophos

Cufraneb

Cyanazin

Cycloat

Cycluron

Cyprofuram

DADZ (zink-diethyldithiocarbamat)

Dalapon

Delta-endotoxin af Bacillus thuringiensis

Demeton-S-methyl

Demeton-S-methylsulfon

Desmetryn

Diafenthiuron

Dialifos

Di-allat

Diammoniumphosphat

Dichlofenthion

Dichlofluanid

Dichlon

Dichlorprop

Diclobutrazol

Dicrotophos

Dicyclopentadien

Dienochlor

Diethatyl (-ethyl)

Difenoxuron

Difenzoquat

Dikegulac

Dimefox

Dimefuron

Dimepiperat

Dimethirimol

Dimexano

Dinitramin

Dinobuton

Dioxacarb

Dioxathion

Diphenamid (difenamid)

Dinatriumoctaborattetrahydrat

Disulfoton

Ditalimfos

Drazoxolon

Endothal

EPTC (ethyldipropylthiocarbamat)

Etacelasil

Ethidimuron (sulfodiazol)

Ethiofencarb

Ethion (diethion)

Ethirimol

Ethoat-methyl

Etrimfos

Fenaminosulf

Fenazaflor

Fenfuram

Fenoprop

Fenothiocarb

Fenoxaprop

Fenpiclonil

Fenpropathrin

Fenridazon

Fenson (fenizon)

Fenthiosulf

Fenuron

Flamprop

Fluazifop

Flubenzimin

Flucycloxuron

Flucythrinat

Flumequin

Flumethralin

Fluorodifen

Fluoroglycofen

Flupoxam

Fluridon

Fomesafen

Fonofos

Formothion

Fosamin

Fosthietan

Furalaxyl

Furathiocarb

Furconazol

Furfural

Furmecyclox

Gentianviolet

Halfenprox (brofenprox)

Haloxyfop

Heptenophos

Hexachlorphen

Hexazinon

Hydramethylnon

Hydroxy-MCPA

Hydroxyphenylsalicylamid

Imazapyr

Imazethabenz

Iminoctadin

Iodofenphos

Isazofos

Isocarbamid

Isofenphos

Isolan

Isopropalin

Isoprothiolan

Isoxathion

Karbutilat

Kinopren

Mancopper

Mecarbam

Mefenacet

Mephospholan

Mepronil

Merphos (tributylphosphortrithioit)

Methacrifos

Methazol

Methfuroxam

Methopren

Methoprothryn

Methoxychlor

Methylenbisthiocyanat

Methylisothiocyanat

Methylnaphthylacetamid

Methylnaphthyleddikesyre

Metobromuron

Metolachlor

Metoxuron

Metsulfovax

Mevinphos

Monalid

Monocrotophos

Monuron

MAA (methylarseniksyre)

Nabam

Naptalam

Naphtyleddikesyrehydrazid

Neburon

Nitralin

Nitrothal

Nonylphenoletherpolyoxyethylenglykol

Nonylphenolethoxylat

Norflurazon

Noruron

Octhilinon

Ofurac

Omethoat

Orbencarb

Oxadixyl

Oxin-kobber

Oxycarboxin

Oxytetracyclin

Paraformaldehyd

p-Chlornitrobenzen

Pebulat

Pentachlorphenol

Pentanochlor

Perfluidon

Phenoler

Phenothrin

Phenthoat

Phorat

Phosametin

Phosphamidon

Pirimiphos-ethyl

Kaliumsilikat

Profenofos

Promecarb

Prometryn

Propazin

Propetamphos

Propoxur

Propyl-3-t-butylphenoxyacetat

Prothiocarb

Prothiofos

Prothoat

Pyraclofos

Pyrazoxyfen

Pyridafenthion

Pyrifenox

Pyroquilon

Quinalphos

Quizalofop

Resmethrin

Stenmel

Secbumeton

Seconal (5-allyl-5-(1'-methylbutyl) barbitursyre)

Sethoxydim

Siduron

Silicater

Sølvnitrat

Natriumarsenit

Natriumdiacetonketogulonat

Natriumdichlorphenat

Natriumdimethyldithiocarbamat

Natriumdioctylsulfosuccinat

Natriumfluosilicat

Natriummonochloracetat

Natriumpentaborat

Natrium p-t-amylphenat

Natriumsilikat

Natriumsølvthiosulphat

Natriumtetrathiocarbamat

Natriumthiocyanat

Sulfotep

Sulprofos

Tjæresyrer

TCA

TCMTB

Tebutam (butam)

Tebuthiuron

Temephos

Terbacil

Terbufos

Terbumeton

Terbutryn

Tetrachlorvinphos

Tetradifon

Tetramethrin

Tetrasul

Thiazafluron

Thiazopyr

Thiocyclam

Thiofanox

Thiometon

Thionazin

Thiophanat

Tiocarbazil

Tolylphtalam

Tralomethrin

Triapenthenol

Triazbutyl

Triazophos

Tribufos (s,s,s-tributylphosphortrithioat)

Tributyltinoxyd

Trichloronat

Tridiphan

Trietazin

Trifenmorph

Triforin

Trioxymethylen

Validamycin

Vamidothion

Vernolat

BILAG II

Fortegnelse over de i artikel 2, stk. 3, omhandlede godkendelser

>TABELPOSITION>